Την Παρασκευή 24/1 λίγο μετά τις 8μμ κλιμάκιο της ΔΙΑΣ προσήγαγε από το κέντρο του Περιστερίου στο τοπικό Αστυνομικό Τμήμα δύο μέλη της Αριστερής Κίνησης Περιστερίου επειδή …κολλούσαν αφίσες που καλούσαν σε αντιφασιστικό συλλαλητήριο. Αφέθησαν ελεύθεροι από εκεί μετά από έλεγχο των στοιχείων τους και ενώ ήδη μέλη και φίλοι της Αριστερής Κίνησης κατευθύνονταν προς το Α.Τ. για να διαμαρτυρηθούν.

Με ανακοίνωσή της η Αριστερή Κίνηση Περιστερίου μιλά για «προκλητική αυταρχική αστυνομική ενέργεια» και όπως τονίζει, «συμβαίνει την ίδια στιγμή που στις γειτονιές μας αλωνίζουν τελείως ανενόχλητοι τόσο οι μπράβοι των βαρόνων της νύχτας (Βεάκη και Μπουρνάζι) αλλά και που κατά καιρούς κάνουν επιδρομές (επίσης ανενόχλητες από την αστυνομία) ξενόφερτες εγκληματικές νεοναζιστικές συμμορίες τις οποίες πολλές φορές έχει αποκρούσει το πολύμορφο αντιφασιστικό κίνημα της πόλης μας».

Πηγή: topontiki.gr

(Επισκέψεις: 1.580 φορές, όπου 1 ημερήσιες)